CELEX: 32021R1151
Language: bg
Date: 2021-07-07 00:00:00
Title: Регламент (ЕС) 2021/1151 на Европейския парламент и на Съвета от 7 юли 2021 година за изменение на регламенти (ЕС) 2019/816 и (ЕС) 2019/818 по отношение на определянето на условията за достъп до други информационни системи на ЕС за целите на Европейската система за информация за пътуванията и разрешаването им

14.7.2021   
               
               
                  BG
               
               
                  Официален вестник на Европейския съюз
               
               
                  L 249/7
               
            
         РЕГЛАМЕНТ (ЕС) 2021/1151 НА ЕВРОПЕЙСКИЯ ПАРЛАМЕНТ И НА СЪВЕТА
         от 7 юли 2021 година
         за изменение на регламенти (ЕС) 2019/816 и (ЕС) 2019/818 по отношение на определянето на условията за достъп до други информационни системи на ЕС за целите на Европейската система за информация за пътуванията и разрешаването им
         ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
         като взеха предвид Договора за функционирането на Европейския съюз, и по-специално член 82, параграф 1, буква г) от него,
         като взеха предвид предложението на Европейската комисия,
         след предаване на проекта на законодателния акт на националните парламенти,
         в съответствие с обикновената законодателна процедура (1),
         като имат предвид, че:
         
                     (1)
                  
                  
                     С Регламент (ЕС) 2018/1240 на Европейския парламент и на Съвета (2) беше създадена Европейската система за информация за пътуванията и разрешаването им (ETIAS) по отношение на граждани на трети държави, освободени от изискването за притежаване на виза при преминаване на външните граници на Съюза. В посочения регламент са определени условията и процедурите за издаване или отказ на разрешение за пътуване съгласно ETIAS.
                  
               
                     (2)
                  
                  
                     ETIAS позволява да се прецени дали присъствието на такива граждани на трети държави на територията на държавите членки би представлявало риск за сигурността, риск от незаконна имиграция или висок епидемичен риск.
                  
               
                     (3)
                  
                  
                     За да може централната система на ETIAS да обработва досиетата на заявленията, както е посочено в Регламент (ЕС) 2018/1240, е необходимо да се установи оперативна съвместимост между информационната система на ETIAS, от една страна, и Системата за влизане/излизане (СВИ), Визовата информационна система (ВИС), Шенгенската информационна система (ШИС), Евродак и Европейската информационна система за съдимост за граждани на трети държави (ECRIS-TCN) (наричани по-нататък „другите информационни системи на ЕС“) и данните на Европол, определени в посочения регламент (данните на Eвропол), от друга страна.
                  
               
                     (4)
                  
                  
                     В настоящия регламент, заедно с регламенти (ЕС) 2021/1150 (3) и (ЕС) 2021/1152 (4) на Европейския парламент и на Съвета, се определят правилата относно прилагането на оперативната съвместимост между информационната система на ETIAS, от една страна, и другите информационни системи на ЕС и данните на Европол, от друга страна, и условията за извършване на справка от ETIAS с данните, съхранявани в другите информационни системи на ЕС, и с данните на Европол с цел автоматичното идентифициране на съответствия. Вследствие на това е необходимо да се изменят регламенти (ЕС) 2019/816 (5) и (ЕС) 2019/818 (6) на Европейския парламент и на Съвета, за да може централната система на ETIAS да бъде свързана с другите информационни системи на ЕС и с данните на Европол и за да се уточнят данните, които ще бъдат изпращани между тези информационни системи на ЕС, и данните на Европол.
                  
               
                     (5)
                  
                  
                     По отношение на прилагането на оперативната съвместимост с Евродак, в съответствие с Регламент (ЕС) 2018/1240, необходимите последващи изменения ще бъдат приети, когато бъде приет преработеният текст на Регламент (ЕС) № 603/2013 на Европейския парламент и на Съвета (7).
                  
               
                     (6)
                  
                  
                     Европейският портал за търсене (ЕПТ), създаден с Регламент (ЕС) 2019/817 на Европейския парламент и на Съвета (8) и Регламент (ЕС) 2019/818, ще предостави възможност да се извършва паралелно търсене в данните, съхранявани в ETIAS, и данните, съхранявани в другите информационни системи на ЕС.
                  
               
                     (7)
                  
                  
                     Следва да се определят техническите условия, за да може ETIAS да проверява редовно и автоматично в другите информационни системи на ЕС дали продължават да са изпълнени условията за съхраняване на досиетата на заявления, определени в Регламент (ЕС) 2018/1240.
                  
               
                     (8)
                  
                  
                     Държавите членки вече събират и обработват данни за гражданите на трети държави съгласно определението в Регламент (ЕС) 2019/816 за целите на посочения регламент. Настоящият регламент не налага каквото и да е задължение на държавите членки да променят или да разширяват категориите данни на гражданите на трети държави съгласно определението в Регламент (ЕС) 2019/816, които вече се събират съгласно посочения регламент. За целите на търсенето в ECRIS-TCN от ETIAS в записа на данни в ECRIS-TCN следва да се добавят само обозначения, указващи, че гражданите на трети държави съгласно определението в Регламент (ЕС) 2019/816 са осъдени за терористично престъпление или за друго престъпление, посочено в приложението към Регламент (ЕС) 2018/1240, ако съгласно националното право то е наказуемо с лишаване от свобода или с мярка, изискваща задържане, за максимален срок от най-малко три години, и кодовете на осъждащите държави членки.
                  
               
                     (9)
                  
                  
                     В съответствие с Регламент (ЕС) 2019/816 и за да се подпомогне постигането на целта на ETIAS да допринесе за високо ниво на сигурност, като предвижда щателна оценка на риска за сигурността на заявителите преди пристигането им на външните гранични контролно-пропускателни пунктове, за да се определи дали са налице фактически данни или основателни причини въз основа на фактически данни да се счита, че присъствието на лицето на територията на държавите членки представлява риск за сигурността, ETIAS следва да може да проверява дали съществуват съответствия между данните в досиетата на заявленията в ETIAS и данните, съхранявани в ECRIS-TCN, във връзка с това кои държави членки притежават информация за граждани на трети държави съгласно определението в Регламент (ЕС) 2019/816, които са осъдени през предходните 25 години за терористично престъпление или през предходните 15 години за всяко друго престъпление, посочено в приложението към Регламент (ЕС) 2018/1240, ако съгласно националното право то е наказуемо с лишаване от свобода или с мярка, изискваща задържане за максимален срок от поне три години.
                  
               
                     (10)
                  
                  
                     Условията, включително правата на достъп, при които централното звено на ETIAS и националните звена на ETIAS могат да правят справки с данни, съхранявани в други информационни системи на ЕС, за целите на ETIAS, следва да се гарантират посредством ясни и точни правила относно достъпа на централното звено на ETIAS и националните звена на ETIAS до данните, съхранявани в други информационни системи на ЕС, видовете търсения и категориите данни, като всичко това следва да бъде ограничено до строго необходимото за изпълнението на техните задължения. В същия смисъл данните, съхранявани в досиетата на заявление в ETIAS, следва да бъдат видими само за държавите членки, които работят с изходните информационни системи в съответствие с условията на тяхното участие.
                  
               
                     (11)
                  
                  
                     Не следва да се приема, че посочено от ECRIS-TCN съответствие означава само по себе си, че въпросният гражданин на трета държава съгласно определението в Регламент (ЕС) 2019/816 е бил осъждан в държавите членки, които са посочени. Наличието на предишни присъди следва да се потвърждава единствено въз основа на информация, получена от регистрите за съдимост на съответните държавите членки.
                  
               
                     (12)
                  
                  
                     Съгласно Регламент (ЕС) 2018/1240 Агенцията на Европейския съюз за оперативното управление на широкомащабни информационни системи в пространството на свобода, сигурност и правосъдие (eu-LISA), създадена с Регламент (ЕС) 2018/1726 на Европейския парламент и на Съвета (9), трябва да отговаря за фазата на проектиране и разработване на информационна система на ETIAS.
                  
               
                     (13)
                  
                  
                     Настоящият регламент не засяга Директива 2004/38/ЕО на Европейския парламент и на Съвета (10).
                  
               
                     (14)
                  
                  
                     В съответствие с членове 1 и 2 от Протокол № 22 относно позицията на Дания, приложен към Договора за Европейския съюз (ДЕС) и към Договора за функционирането на Европейския съюз (ДФЕС), Дания не участва в приемането на настоящия регламент и не е обвързана от него, нито от неговото прилагане.
                  
               
                     (15)
                  
                  
                     В съответствие с член 3 от Протокол № 21 относно позицията на Обединеното кралство и Ирландия по отношение на пространството на свобода, сигурност и правосъдие, приложен към ДЕС и към ДФЕС, Ирландия може да уведоми председателя на Съвета за желанието си да участва в приемането и прилагането на настоящия регламент.
                  
               
                     (16)
                  
                  
                     В съответствие с членове 1 и 2 и с член 4а, параграф 1 от Протокол № 21 относно позицията на Обединеното кралство и Ирландия по отношение на пространството на свобода, сигурност и правосъдие, приложен към ДЕС и към ДФЕС, и без да се засяга член 4 от посочения протокол, Ирландия не участва в приемането на настоящия регламент и не е обвързана от него, нито от неговото прилагане.
                  
               
                     (17)
                  
                  
                     Поради това регламенти (ЕС) 2019/816 и (ЕС) 2019/818 следва да бъдат съответно изменени.
                  
               
                     (18)
                  
                  
                     Доколкото целите на настоящия регламент, а именно изменение на регламенти (ЕС) 2019/816 и (ЕС) 2019/818 с цел свързване на централната система на ETIAS с другите информационни системи на ЕС и с данните на Европол и уточняване на данните, които ще бъдат изпращани между тези информационни системи на ЕС и данните на Европол, не могат да бъдат постигнати в достатъчна степен от държавите членки, а поради техния обхват и последици могат да бъдат по-добре постигнати на равнището на Съюза, Съюзът може да приеме мерки в съответствие с принципа на субсидиарност, уреден в член 5 от ДЕС. В съответствие с принципа на пропорционалност, уреден в същия член, настоящият регламент не надхвърля необходимото за постигане на тези цели.
                  
               
                     (19)
                  
                  
                     Съгласно член 41, параграф 2 от Регламент (ЕС) 2018/1725 на Европейския парламент и на Съвета (11) беше осъществена консултация с Европейския надзорен орган по защита на данните,
                  
               ПРИЕХА НАСТОЯЩИЯ РЕГЛАМЕНТ:
         
            Член 1
            Изменения на Регламент (ЕС) 2019/816
            Регламент (ЕС) 2019/816 се изменя, както следва:
            
                        1)
                     
                     
                        В член 1 се добавя следната буква:
                        
                                    „д)
                                 
                                 
                                    условията, при които данни в ECRIS-TCN могат да се използват от централното звено на ETIAS, създадено в Европейската агенция за гранична и брегова охрана в съответствие с член 7 от Регламент (ЕС) 2018/1240 на Европейския парламент и на Съвета (*), с цел да се подпомогне постигането на целта на ETIAS да допринесе за високо ниво на сигурност, като предвижда щателна оценка на свързания със заявителите риск за сигурността, преди да пристигнат на външните гранични контролно-пропускателни пунктове, за да се определи дали са налице фактически данни или основателни причини въз основа на фактически данни да се счита, че присъствието на лицето на територията на държавите членки представлява риск за сигурността.
                                 
                              
                           (*)  Регламент (ЕС) 2018/1240 на Европейския парламент и на Съвета от 12 септември 2018 г. за създаване на Европейска система за информация за пътуванията и разрешаването им (ETIAS) и за изменение на регламенти (ЕС) № 1077/2011, (ЕС) № 515/2014, (ЕС) 2016/399, (ЕС) 2016/1624 и (ЕС) 2017/2226 (ОВ L 236, 19.9.2018 г., стр. 1).“;"
                        
                     
                  
                        2)
                     
                     
                        Член 2 се заменя със следното:
                        
                           „Член 2
                           Приложно поле
                           Настоящият регламент се прилага за обработването на информация за самоличността на граждани на трети държави, срещу които са били постановени присъди в държавите членки, с цел установяване на държавите членки, в които са били постановени тези присъди. С изключение на член 5, параграф 1, буква б), точка ii) разпоредбите на настоящия регламент, които се прилагат за граждани на трети държави, се прилагат и за граждани на Съюза, които притежават гражданство и на трета държава и срещу които са били постановени присъди в държавите членки.
                           Настоящият регламент:
                           
                                       а)
                                    
                                    
                                       подпомага за постигането на целта на ВИС да се прецени дали кандидатът за виза, виза за дългосрочно пребиваване или разрешение за пребиваване би могъл да представлява заплаха за обществения ред или вътрешната сигурност в съответствие с Регламент (ЕО) № 767/2008;
                                    
                                 
                                       б)
                                    
                                    
                                       подпомага за постигането на целта на ETIAS да допринесе за високо ниво на сигурност в съответствие с Регламент (ЕС) 2018/1240;
                                    
                                 
                                       в)
                                    
                                    
                                       улеснява и спомага за правилното установяване на самоличността на лицата в съответствие с настоящия регламент и с Регламент (ЕС) 2019/818.“;
                                    
                                 
                     
                  
                        3)
                     
                     
                        в член 3 точка 6 се заменя със следното:
                        
                                    „6)
                                 
                                 
                                    „компетентни органи“ означава централните органи, Евроюст, Европол, Европейската прокуратура, оправомощените органи на ВИС, посочени в член 9г и член 22б, параграф 13 от Регламент (ЕО) № 767/2008, и централното звено на ETIAS, които са оправомощени да имат достъп или да извършват търсения в ECRIS-TCN в съответствие с настоящия регламент;“;
                                 
                              
                  
                        4)
                     
                     
                        Член 5 се изменя, както следва:
                        
                                    а)
                                 
                                 
                                    параграф 1 се изменя, както следва:
                                    
                                                i)
                                             
                                             
                                                буква а), точка iii), първо тире се заменя със следното:
                                                
                                                            „—
                                                         
                                                         
                                                            идентификационен номер или вид и номер на документите за самоличност на лицето, включително документи за пътуване, както и наименованието на издаващия орган,“;
                                                         
                                                      
                                          
                                                ii)
                                             
                                             
                                                буква в) се заменя със следното:
                                                
                                                            „в)
                                                         
                                                         
                                                            обозначение за целите на регламенти (ЕО) № 767/2008 и (ЕС) 2018/1240, че съответният гражданин на трета държава е бил осъден за терористично престъпление през предходните 25 години или за каквото и да друго престъпление, посочено в приложението към Регламент (ЕС) 2018/1240, през предходните 15 години, ако съгласно националното право то е наказуемо с лишаване от свобода или с мярка, изискваща задържане за максимален срок от поне три години, включително кода на осъждащата държава членка.“;
                                                         
                                                      
                                          
                              
                                    б)
                                 
                                 
                                    параграф 7 се заменя със следното:
                                    
                                       „7.   Обозначенията и кодовете на осъждащата държава членка, посочени в параграф 1, буква в) от настоящия член, са достъпни и позволяват търсене единствено от страна на:
                                       
                                                   а)
                                                
                                                
                                                   централната система на ВИС, създадена с член 2а, параграф 1, буква б) от Регламент (ЕО) № 767/2008, за целите на проверките съгласно член 7а от настоящия регламент във връзка с член 9а, параграф 4, буква д) или член 22б, параграф 3, буква д) от Регламент (ЕО) № 767/2008;
                                                
                                             
                                                   б)
                                                
                                                
                                                   централната система на ETIAS съгласно определението в член 3, параграф 1, точка 25 от Регламент (ЕС) 2018/1240 за целите на проверките съгласно член 7б от настоящия регламент във връзка с член 20, параграф 2, буква н) от Регламент (ЕС) 2018/1240, когато са установени съответствия при автоматизираните проверки съгласно член 20, член 24, параграф 6, буква в), точка ii) и член 54, параграф 1, буква б) от същия регламент.
                                                
                                             Без да се засяга първа алинея от настоящия параграф, обозначенията и кодът на осъждащата държава членка по параграф 1, буква в) не трябва да са видими за друг орган освен за централния орган на осъждащата държава членка, създала обозначения запис на данни.“;
                                    
                                 
                              
                  
                        5)
                     
                     
                        В член 7 параграф 7 се заменя със следното:
                        
                           „7.   В случай на съответствие централната система или ОХДС автоматично предоставят на компетентния орган информация относно държавите членки, разполагащи с информация от регистрите за съдимост за гражданина на трета държава, заедно със съответните референтни номера по член 5, параграф 1 и всяка съответна информация за самоличността. Тази информация за самоличността се използва единствено за целите на проверката на самоличността на въпросния гражданин на трета държава. Резултатът от търсенето в централната система може да се използва само с цел:
                           
                                       а)
                                    
                                    
                                       отправяне на искане съгласно член 6 от Рамково решение 2009/315/ПВР;
                                    
                                 
                                       б)
                                    
                                    
                                       отправяне на искане, посочено в член 17, параграф 3 от настоящия регламент;
                                    
                                 
                                       в)
                                    
                                    
                                       подпомагане на целта на ВИС да се прецени дали кандидатът за виза, виза за дългосрочно пребиваване или разрешение за пребиваване би могъл да представлява заплаха за обществения ред или вътрешната сигурност в съответствие с Регламент (ЕО) № 767/2008; или
                                    
                                 
                                       г)
                                    
                                    
                                       подпомагане за постигането на целта на ETIAS да допринесе за високо ниво на сигурност в съответствие с Регламент (ЕС) 2018/1240.“;
                                    
                                 
                     
                  
                        6)
                     
                     
                        Вмъква се следният член:
                        
                           „Член 7б
                           Използване на ECRIS-TCN за проверки в ETIAS
                           
                              1.   За да изпълнява задачите съгласно Регламент (ЕС) 2018/1240, централното звено на ETIAS има право на достъп до данните от ECRIS-TCN и на търсене в тях. Съгласно член 11, параграф 8 от посочения регламент централното звено на ETIAS обаче има право на достъп само до данните, за които е било добавено обозначение съгласно член 5, параграф 1, буква в) от настоящия регламент.
                              Данните, посочени в първата алинея, се използват единствено с цел проверка от страна на:
                              
                                          а)
                                       
                                       
                                          централното звено на ETIAS съгласно член 22 от Регламент (ЕС) 2018/1240; или
                                       
                                    
                                          б)
                                       
                                       
                                          националните звена на ETIAS съгласно член 25а, параграф 2 от Регламент (ЕС) 2018/1240 за целите на справката в националните регистри за съдимост; справка в националните регистри за съдимост се прави преди оценките и решенията, посочени в член 26 от посочения регламент, и ако е приложимо – преди оценките и становищата, съгласно член 28 от посочения регламент.
                                       
                                    
                           
                              2.   ОХДС се свързва към ЕПТ, за да може да се извършват автоматизираните проверки съгласно член 20, член 24, параграф 6, буква в), точка ii) и член 54, параграф 1, буква б) от Регламент (ЕС) 2018/1240.
                           
                           
                              3.   Без да се засягат разпоредбите на член 24 от Регламент (ЕС) 2018/1240, автоматизираните проверки съгласно член 20, член 24, параграф 6, буква в), точка ii) и член 54, параграф 1, буква б) от посочения регламент дават възможност за извършване на последващите проверки, предвидени в членове 22 и 26 от посочения регламент.
                              За целите на извършването на проверките, посочени в член 20, параграф 2, буква н) от Регламент (ЕС) 2018/1240 централната система на ETIAS използва ЕПТ, за да сравни данните в ETIAS с данните в ECRIS-TCN, към които е добавено обозначение съгласно член 5, параграф 1, буква в) от настоящия регламент и член 11, параграф 8 от Регламент (ЕС) 2018/1240, като използва данните, изброени в таблицата на съответствията в приложение II към настоящия регламент.“;
                           
                        
                     
                  
                        7)
                     
                     
                        Член 8, параграф 3 се заменя със следното:
                        
                           „3.   Обозначенията, посочени в член 5, параграф 1, буква в), се заличават автоматично на по-ранната от следните дати: изтичането на срока на съхраняване, посочен в параграф 1 от настоящия член, или 25 години след създаването на обозначението по отношение на присъди, свързани с терористични престъпления, или 15 години след създаването на обозначението по отношение на присъди, свързани с други престъпления.“;
                        
                     
                  
                        8)
                     
                     
                        В член 24 параграф 1 се заменя със следното:
                        
                           „1.   Данните, въведени в централната система и ОХДС, се обработват единствено за целите на:
                           
                                       а)
                                    
                                    
                                       идентифицирането на държавите членки, разполагащи с информация от регистрите за съдимост за граждани на трети държави;
                                    
                                 
                                       б)
                                    
                                    
                                       подпомагане на целта на ВИС да се прецени дали кандидатът за виза, виза за дългосрочно пребиваване или разрешение за пребиваване би могъл да представлява заплаха за обществения ред или вътрешната сигурност в съответствие с Регламент (ЕО) № 767/2008; или
                                    
                                 
                                       в)
                                    
                                    
                                       подпомагане за постигането на целта на ETIAS да допринесе за високо ниво на сигурност в съответствие с Регламент (ЕС) 2018/1240.
                                    
                                 Данните, въведени в ОХДС, се обработват също така в съответствие с Регламент (ЕС) 2019/818 за улесняване и подпомагане на правилното установяване на самоличността на лицата, регистрирани в ECRIS-TCN в съответствие с настоящия регламент.“;
                        
                     
                  
                        9)
                     
                     
                        Вмъква се следният член:
                        
                           „Член 31б
                           Водене на записи за целите на оперативната съвместимост с ETIAS
                           За справките, посочени в член 7б от настоящия регламент, се води запис за всяка операция по обработване на данни от ECRIS-TCN, осъществена в ОХДС и ETIAS, в съответствие с член 69 от Регламент (ЕС) 2018/1240.“;
                        
                     
                  
                        10)
                     
                     
                        В член 32, параграф 3 втората алинея се заменя със следното:
                        „Всеки месец eu-LISA представя на Комисията статистика относно записването, съхранението и обмена на информация, извлечена от регистрите за съдимост чрез ECRIS-TCN и образеца на приложение за свързване на ECRIS, включително статистика относно записите на данни, които включват обозначение, както е посочено в член 5, параграф 1, буква в). eu-LISA гарантира, че въз основа на тази статистика не е възможно да се установи самоличността на отделни лица. При поискване от страна на Комисията eu-LISA ѝ предоставя статистика относно специфични аспекти, свързани с прилагането на настоящия регламент.“;
                     
                  
                        11)
                     
                     
                        Добавя се следното приложение:
                        
                           
                              „ПРИЛОЖЕНИЕ II
                              Таблица на съответствията
                              
                                          Данни по член 17, параграф 2 от Регламент (ЕС) 2018/1240, изпратени от централната система на ETIAS
                                       
                                       
                                          Съответстващи данни в ECRIS-TCN по член 5, параграф 1 от настоящия регламент, с които се сравняват данните от ETIAS
                                       
                                    
                                          фамилно име
                                       
                                       
                                          фамилно име
                                       
                                    
                                          фамилно име по рождение
                                       
                                       
                                          предишни имена
                                       
                                    
                                          собствено(-и) име(на)
                                       
                                       
                                          собствени имена
                                       
                                    
                                          други имена (псевдоним(и), творческо(-и) име(на), обичайно(-и) име(на)
                                       
                                       
                                          псевдоними или други използвани имена
                                       
                                    
                                          дата на раждане
                                       
                                       
                                          дата на раждане
                                       
                                    
                                          място на раждане
                                       
                                       
                                          място на раждане (град и държава);
                                       
                                    
                                          държава на раждане
                                       
                                       
                                          място на раждане (град и държава);
                                       
                                    
                                          пол
                                       
                                       
                                          пол
                                       
                                    
                                          настоящо гражданство
                                       
                                       
                                          гражданство на една или повече държави
                                       
                                    
                                          друго гражданство (ако има такова)
                                       
                                       
                                          гражданство на една или повече държави
                                       
                                    
                                          вид на документа за пътуване
                                       
                                       
                                          вид на документите за пътуване на лицето
                                       
                                    
                                          номер на документа за пътуване
                                       
                                       
                                          номер на документите за пътуване на лицето
                                       
                                    
                                          държава, издала документа за пътуване
                                       
                                       
                                          наименование на издаващия орган
                                       
                                    
                        
                     
                  
         
            Член 2
            Изменения на Регламент (ЕС) 2019/818
            Регламент (ЕС) 2019/818 се изменя, както следва:
            
                        1)
                     
                     
                        В член 18 се вмъква следният параграф:
                        
                           „1б.   За целите на член 20 от Регламент (ЕС) 2018/1240 в ОХДС се съхраняват и данните, посочени в член 5, параграф 1, буква в) от Регламент (ЕС) 2019/816, разделени логично от данните, посочени в параграф 1 от настоящия член. Данните, посочени в член 5, параграф 1, буква в) от Регламент (ЕС) 2019/816, са достъпни само по начина, посочен в член 5, параграф 7 от същия регламент.“;
                        
                     
                  
                        2)
                     
                     
                        В член 68 се вмъква следният параграф:
                        
                           „1б.   Без да се засяга параграф 1 от настоящия член, експлоатацията на ЕСП започва само за целите на автоматизираните проверки по член 20, член 23, член 24, параграф 6, буква в), точка ii), член 41 и член 54, параграф 1, буква б) от Регламент (ЕС) 2018/1240 след като бъдат изпълнени условията по член 88 от посочения регламент.“
                        
                     
                  
         
            Член 3
            Влизане в сила
            Настоящият регламент влиза в сила на двадесетия ден след публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко в държавите членки в съответствие с Договорите.
            Съставено в Страсбург на 7 юли 2021 година.
            
               
                  За Европейския парламент
               
               
                  Председател
               
               D. M. SASSOLI
            
            
               
                  За Съвета
               
               
                  Председател
               
               A. LOGAR
            
         
         
            (1)  Позиция на Европейския парламент от 8 юни 2021 г. (все още непубликувана в Официален вестник) и решение на Съвета от 28 юни 2021 г.
         
            (2)  Регламент (ЕС) 2018/1240 на Европейския парламент и на Съвета от 12 септември 2018 г. за създаване на Европейска система за информация за пътуванията и разрешаването им (ETIAS) и за изменение на регламенти (ЕС) № 1077/2011, (ЕС) № 515/2014, (ЕС) 2016/399, (ЕС) 2016/1624 и (ЕС) 2017/2226 (ОВ L 236, 19.9.2018 г., стр. 1).
         
            (3)  Регламент (ЕС) 2021/1150 на Европейския парламент и на Съвета от 7 юли 2021 г. за изменение на регламенти (ЕС) 2018/1862 и (ЕС) 2019/818 по отношение на определянето на условията за достъп до други информационни системи на ЕС за целите на Европейската система за информация за пътуванията и разрешаването им (вж. страница 1 от настоящия брой на Официален вестник).
         
            (4)  Регламент (ЕС) 2021/1152 на Европейския парламент и на Съвета от 7 юли 2021 г. за изменение на регламенти (ЕО) № 767/2008, (ЕС) 2017/2226, (ЕС) 2018/1240, (ЕС) 2018/1860, (ЕС) 2018/1861 и (ЕС) 2019/817 по отношение на определянето на условията за достъп до други информационни системи на ЕС за целите на Европейската система за информация за пътуванията и разрешаването им (вж. страница 15 от настоящия брой на Официален вестник).
         
            (5)  Регламент (ЕС) 2019/816 на Европейския парламент и Съвета от 17 април 2019 г. за създаване на централизирана система за установяване на държавите членки, разполагащи с информация за присъди срещу граждани на трети държави и лица без гражданство (ECRIS-TCN), с цел допълване на Европейската информационна система за съдимост и за изменение на Регламент (ЕС) 2018/1726 (ОВ L 135, 22.5.2019 г., стр. 1).
         
            (6)  Регламент (ЕС) 2019/818 на Европейския парламент и на Съвета от 20 май 2019 г. за създаване на рамка за оперативна съвместимост между информационните системи на ЕС в областта на полицейското и съдебното сътрудничество, убежището и миграцията и за изменение на регламенти (ЕС) 2018/1726, (ЕС) 2018/1862 и (ЕС) 2019/816 (ОВ L 135, 22.5.2019 г., стр. 85).
         
            (7)  Регламент (ЕС) № 603/2013 на Европейския парламент и на Съвета от 26 юни 2013 г. за създаване на система Евродак за сравняване на дактилоскопични отпечатъци с оглед ефективното прилагане на Регламент (ЕС) № 604/2013 за установяване на критерии и механизми за определяне на държавата членка, компетентна за разглеждането на молба за международна закрила, която е подадена в една от държавите членки от гражданин на трета държава или от лице без гражданство, и за искане на сравнения с данни в Евродак от правоприлагащите органи на държавите членки и Европол за целите на правоприлагането и за изменение на Регламент (ЕС) № 1077/2011 за създаване на Европейска агенция за оперативното управление на широкомащабни информационни системи в областта на свободата, сигурността и правосъдието (ОВ L 180, 29.6.2013 г., стр. 1).
         
            (8)  Регламент (ЕС) 2019/817 на Европейския парламент и на Съвета от 20 май 2019 г. за създаване на рамка за оперативна съвместимост между информационните системи на ЕС в областта на границите и визите и за изменение на регламенти (ЕО) № 767/2008, (ЕС) 2016/399, (ЕС) 2017/2226, (ЕС) 2018/1240, (ЕС) 2018/1726 и (ЕС) 2018/1861 на Европейския парламент и на Съвета и на решения 2004/512/ЕО и 2008/633/ПВР на Съвета (ОВ L 135, 22.5.2019 г., стр. 27).
         
            (9)  Регламент (ЕС) 2018/1726 на Европейския парламент и на Съвета от 14 ноември 2018 г. относно Агенцията на Европейския съюз за оперативното управление на широкомащабни информационни системи в пространството на свобода, сигурност и правосъдие (eu-LISA), за изменение на Регламент (ЕО) № 1987/2006 и Решение 2007/533/ПВР на Съвета и за отмяна на Регламент (ЕС) № 1077/2011 (ОВ L 295, 21.11.2018 г., стр. 99).
         
            (10)  Директива 2004/38/ЕО на Европейския парламент и на Съвета от 29 април 2004 г. относно правото на граждани на Съюза и на членове на техните семейства да се движат и да пребивават свободно на територията на държавите членки, за изменение на Регламент (ЕИО) № 1612/68 и отменяща Директиви 64/221/ЕИО, 68/360/ЕИО, 72/194/ЕИО, 73/148/ЕИО, 75/34/ЕИО, 75/35/ЕИО, 90/364/ЕИО, 90/365/ЕИО и 93/96/ЕИО (ОВ L 158, 30.4.2004 г., стр. 77).
         
            (11)  Регламент (ЕС) 2018/1725 на Европейския парламент и на Съвета от 23 октомври 2018 г. относно защитата на физическите лица във връзка с обработването на лични данни от институциите, органите, службите и агенциите на Съюза и относно свободното движение на такива данни и за отмяна на Регламент (ЕО) № 45/2001 и Решение № 1247/2002/ЕО (ОВ L 295, 21.11.2018 г., стр. 39).